Liviu Ciulei 
O SARCINĂ GREA 


Intenpretind rolul de grea răspun- 
dere al personajului Lenin în piesa Omul 
cu arma, am căzut de acord cu fon Ol- 
teanu, regizorul spectacolului, la reliefa- 
rea mai multor trăsături pe care le-am 
considerat principale. Complexitatea aces- 
tei mari figuri istorice a secolului nosiru 
este poate o sarcină prea greu de atins pe 
parcursul a trei scene scurte, care ilus- 
trează doar citeva clipe din viața lui 
Lenin. Acţiunile, în care autorul piesei 
ni-l înfăţişează, sînt limitate la cadrul dra- 
matic pe care i l-a permis construcția pie- 
sei. Sarcina ce-mi revenea era, ca în ca- 
drul acestor fragmente de acţiune, să su- 
gerez spectatorilor, cu mijloace actoricești, 
personalitatea geniului politic care a fost 
Lenin. Sigur că este un lucru foarte greu 
acesta. De aceea, am urmărit în afară de 
redarea textului, cu sensurile lui cît mai 
intim trăite, — aşa cum am încercat pe 
toate căile să le gindesc în mintea perso- 
najului —, să redau acele trăsături prin- 
cipale de care pomeneam și pe care le-am 
considerat a fi următoarele : 

a) capacitatea acestui mare om de 
a cuprinde o pluralitate de probleme în 
acelaşi timp. În aceeaşi fracțiune de se- 
cundă. mintea lui să sezisese detaliul şi 
întregul, să-l plaseze în complexul con- 
cepției lui despre societate şi lume, să 
țină seama de condiţiile realității ime- 
diate şi de năzuințele pe care le trăia 
pentru omenire ; 

b) atenția deosebită pe care o acor- 
dă frământărilor în fiecare om, dar mai 
ales în oamenii simpli legaţi direct de viață, fără a folosi abstracţiuni intelectuale, 
am considerat-o a fi a doua trăsătură caracteristică, principală. Învăluirea acestei 
atenții cu căldura afectivă în ascultarea „omului cu arma“, a fost iarăşi o preocu- 
pare de seamă, 

În primul tablou al actului III, cînd Lenin e singur în biroul lui de la 
Smolnii, am încercat să accentuez şi mai mult, decit în restul piesei, intimitatea 
personajului, căutînd să adaug prof'lului istoric, datele de viaţă ale personajului. 

Toate aceste gînduri trebuie îmbrăcate, pentru scenă, cu elementele care să 
satisfacă atitea și atitea păreri pe care fiecare om şi le-a preconceput despre figura 
şi personalitatea lui Lenin. Cît trebuie să corespundă imaginea personală a lui 
Lenin cu imaginea pe care fiecare om o poartă în el, dozarea acestui raport este, 
desigur, o treabă foarte grea. Realizarea unui asemenea rol nu poate fi conside- 
rată drept finită niciodată, pentru că adincimile unui astfel de personaj sint atit 
de nelimitate. Acestea au fost unele din dezidleratele mele pe care am vrut să le 
impărtășesc publicului din întregul compoziţiei. Nu pot fi judecătorul meu în 
realizarea lor. 

